ດາວໂຫຼດ App CRI-FM93 ລະບົບ IOS
ດາວໂຫຼດ App CRI-FM93 ລະບົບ Android
ວັນທີ 30 ພຶດສະພານີ້ ຢູ່ທີ່ນະຄອນຫຼວງປັກກິ່ງ, ສະຫາຍ ສີຈິ້ນຜິງ ເລຂາທິການ ໃຫຍ່ສູນກາງພັກກອມມູນິດຈີນ ປະທານປະເທດ ສປ ຈີນ ໄດ້ພົບປະເຈລະຈາ ກັບສະຫາຍ ບຸນຍັງ ວໍລະຈິດ ເລຂາທິການໃຫຍ່ຄະນະ ບໍລິຫານງານສູນກາງພັກປະຊາ ຊົນປະຕິວັດລາວ, ປະທານປະເທດ ສປປ ລາວທີ່ມາຢ້ຽມຢາມຈີນ ເຊິ່ງທັງສອງທ່ານໄດ້ເນັ້ນວ່າ ຈະຊຸກຍູ້ການ ສ້າງປະຊາຄົມຮ່ວມຊາຕາກຳຈີນ-ລາວໃຫ້ໄດ້ຮັບໝາກຜົນອັນໃໝ່, ເພື່ອສ້າງ ຄວາມຜາ ສຸກໃຫ້ແກ່ສອງປະເທດ ແລະປະຊາຊົນສອງຊາດໃຫ້ດີກວ່າເກົ່າ.
ສະຫາຍ ສີຈິ້ນຜິງ ຊີ້ອອກວ່າ, ຂ້າພະເຈົ້າໄດ້ພົບປະກັບສະຫາຍເລຂາທິການໃຫຍ່ບຸນຍັງ ວໍລະຈິດເປັນປະຈຳໃນຫຼາຍປີທີ່ຜ່ານມາ, ປີ 2017 ຍັງໄດ້ບັນລຸການຢ້ຽມຢາມເຊິ່ງກັນແລະກັນ, ຄວາມເປັນເອກະພາບກັນຢ່າງຫຼວງຫຼາຍລະຫວ່າງພວກຂ້າພະເຈົ້າ ພວມໄດ້ຮັບການຜັນ ຂະຫຍາຍເປັນຢ່າງດີ, ແລະໄດ້ນຳເອົາຜົນປະໂຫຍດທີ່ແທ້ຈິງມາໃຫ້ປະຊາຊົນສອງປະເທດ. ປີ 2013 ຂ້າພະເຈົ້າໄດ້ສະເໜີເປັນຄັ້ງທຳອິດວ່າ ຈີນ-ລາວຄວນສ້າງປະຊາຄົມຮ່ວມ ຊາຕາກຳທີ່ມີຜົນປະໂຫຍດຮ່ວມຢ່າງກວ້າງຂວາງ, ເຊິ່ງໄດ້ຮັບຄວາມເຫັນດີເຫັນພ້ອມຢ່າງສູງ ຈາກຝ່າຍລາວ. ຂ້າພະເຈົ້າຮ່ວມກັບສະຫາຍເລຂາທິການໃຫຍ່ບຸນຍັງ ໄດ້ເປັນ ເອກະພາບກັນທີ່ສຳຄັນກ່ຽວກັບຈີນລາວສ້າງປະຊາຄົມຮ່ວມຊາຕາກຳທີ່ມີຄວາມໝາຍຍຸດທະສາດ, ແລະໄດ້ບັນທຶກເຂົ້າໃນຖະແຫຼງການຮ່ວມລະຫວ່າງສອງປະເທດ, ເຊິ່ງໄດ້ຮັບການຕອບຮັບ ຢ່າງກວ້າງຂວາງຈາກສອງພັກສອງລັດແລະປະຊາຊົນສອງປະເທດ, ອັນໄດ້ສະແດງໃຫ້ ເຫັນເຖິງບົດບາດຊີ້ນຳນຳພາທີ່ສຳຄັນຕໍ່ການພົວພັນສອງພັກແລະລັດຖະບານສອງປະເທດ, ໄດ້ຊຸກຍູ້ໃຫ້ການພົວພັນຈີນ-ລາວເຂົ້າສູ່ຍຸກສະໄໝທີ່ດີທີ່ສຸດໃນປະຫວັດສາດ.
ສະຫາຍ ສີຈິ້ນຜິງ ເນັ້ນວ່າ, ຄຽງຄູ່ກັບການພົວພັນຈີນ-ລາວເຂົ້າສູ່ໄລຍະພັດທະນາ ອັນໃໝ່, ຢູ່ບົນພື້ນຖານການບູລະນະຄວາມເຫັນທີ່ເປັນເອກະພາບກັນກ່ຽວກັບການສ້າງປະຊາ ຄົມຮ່ວມຊາຕາກຳໃຫ້ໝັ້ນຄົງກວ່າເກົ່າ, ສອງຝ່າຍຄວນສຸມໃສ່ການສ້າງປະຊາຄົມຮ່ວມຊາ ຕາກຳ, ເພື່ອຊຸກຍູ້ການຫັນປ່ຽນຈາກທັດສະນະຄະຕິໃຫ້ເປັນການປະພຶດຕົວຈິງ, ຈາກວິໄສທັດ ກາຍເປັນຄວາມເປັນຈິງ, ເຮັດໃຫ້ປະຊາຄົມຮ່ວມຊາຕາກຳຈີນ-ລາວ ແຕກໜໍ່ຈໍ່ແໜງ ແລະແຕກດອກອອກຜົນ. ອັນທີໜຶ່ງ, ຕ້ອງເພີ່ມທະວີການແລກປ່ຽນດ້ານຍຸດທະສາດ, ປັບປຸງ ພື້ນຖານດ້ານການເມືອງຂອງປະຊາຄົມຮ່ວມຊາຕາກຳໃຫ້ໜັກແໜ້ນກວ່າເກົ່າ. ສອງຝ່າຍຈີນ-ລາວ ຄວນດຳເນີນການສົນທະນາແລະແລກປ່ຽນກັນໃຫ້ເປັນກົນໄກຢ່າງຮອບ ດ້ານໃນຫຼາຍ ລະດັບ, ເພື່ອຍົກລະດັບຄວາມໄວ້ເນື້ອເຊື່ອໃຈເຊິ່ງກັນແລະກັນໃຫ້ສູງຂຶ້ນຢ່າງບໍ່ຢຸດຢັ້ງ. ສອງ, ຕ້ອງລົງເລິກການຮ່ວມມືທີ່ແທດເໝາະກັບຕົວຈິງ, ຮັດແໜ້ນສາຍພານແຫ່ງຜົນ ປະໂຫຍດຂອງປະຊາຄົມຮ່ວມຊາຕາກຳ. ສອງຝ່າຍຄວນສຸມໃສ່ການຊຸກຍູ້ການຮ່ວມມືໃນ ໂຄງການໃຫຍ່ພາຍໃຕ້ຂອບ “ໜຶ່ງແລວໜຶ່ງເສັ້ນທາງ”, ເພີ່ມທະວີການຮ່ວມມືດ້ານຊີວິດການ ເປັນຢູ່ຂອງປະຊາຊົນແລະການຫຼຸດຜ່ອນຄວາມທຸກຍາກ, ປະສານສົມທົບກັນ, ເພື່ອຈໍ່ຕົວເປັນ ສະພາບການ ໃໝ່ແຫ່ງການຮ່ວມມືລະຫວ່າງຈີນ-ລາວ. ສາມ, ຕ້ອງເພີ່ມທະວີການ ຮ່ວມມືດ້ານຄວາມໝັ້ນຄົງ ເພື່ອສ້າງເປັນແນວປ້ອງກັນຄວາມໝັ້ນຄົງຂອງປະຊາຄົມຮ່ວມຊາຕາ ກຳທີ່ໜັກແໜ້ນ. ສອງຝ່າຍ ຄວນເພີ່ມທະວີການປະສານສົມທົບກັນໃນກົນໄກຫຼາຍຝ່າຍເຊັ່ນ: ອົງການສະຫະປະຊາຊາດ, ການຮ່ວມມືອາຊີຕາເວັນອອກ ແລະການຮ່ວມມືແມ່ນ້ຳລ້ານຊ້າງ-ແມ່ນ້ຳຂອງ, ປົກປັກຮັກສາຜົນປະໂຫຍດຮ່ວມຂອງສອງປະເທດຢ່າງບັງເກີດຜົນ. ສີ່, ຕ້ອງຊຸກຍູ້ການແລກປ່ຽນດ້ານບຸກຄະລາກອນແລະວັດທະນະທຳໃຫ້ຄຶກຄັກຂຶ້ນຕື່ມ, ສ້າງພື້ນ ຖານດ້ານຈິດໃຈປະຊາຊົນຂອງປະຊາຄົມຮ່ວມຊາຕາກຳໃຫ້ແໜ້ນແຟ້ນກວ່າເກົ່າ. ຜ່ານຈາກ ການໄປມາຫາສູ່ກັນລະຫວ່າງປະຊາຊົນ ແລະການແລກປ່ຽນດ້ານວັດທະນະທຳ, ເຮັດໃຫ້ ແນວຄິດກ່ຽວກັບປະຊາຄົມຮ່ວມຊາຕາກຳຝັງເລິກຢູ່ໃນໃຈປະຊາຊົນແລະປູກຈິດສຳນຶກໄວ້ຢູ່ ໃນ ຮາກຖານ. ແລະອັນສຸດທ້າຍ, ຕ້ອງໃຫ້ຄວາມສຳຄັນຕໍ່ການອະນຸລັກສິ່ງແວດລ້ອມ, ຊຸກຍູ້ປະຊາຄົມ ຮ່ວມຊາຕາກຳໃຫ້ພັດທະນາແບບຍືນຍົງ. ສອງຝ່າຍຄວນເພີ່ມທະວີການແລກປ່ຽນແລະຖອດ ຖອນບົດຮຽນເຊິ່ງກັນແລະກັນໃນດ້ານ ການອະນຸລັກສິ່ງແວດລ້ອມ, ເພື່ອຊອກຄົ້ນເສັ້ນທາງ ໃໝ່ເພື່ອສ້າງປະຊາຄົມຮ່ວມຊາຕາກຳແບບສີຂຽວ.
ສະຫາຍ ບຸນຍັງ ວໍລະຈິດ ກ່າວວ່າ, ສະຫາຍເລຂາທິການໃຫຍ່ ສີຈິ້ນຜິງແມ່ນເພື່ອນ ຜູ້ສະໜິດສະໜົມຂອງພັກລັດຖະບານແລະປະຊາຊົນລາວ. ຄວາມຮັບຮູ້ທີ່ເປັນເອກະ ພາບກັນ ລະຫວ່າງພວກຂ້າພະເຈົ້າ ໃນໄລຍະສະຫາຍໄປຢ້ຽມ ຢາມ ສປປ ລາວ ໃນປີກາຍນີ້ ພວມໄດ້ຮັບ ການຜັນຂະຫຍາຍຢ່າງຮອບດ້ານແລະຕັ້ງໜ້າ, ອັນໄດ້ນຳພາການພົວພັນສອງພັກ ແລະລັດ ຖະບານສອງປະເທດຂຶ້ນສູ່ລະດັບໃໝ່. ຂ້າພະເຈົ້າເຫັນດີເຫັນພ້ອມຕໍ່ຄວາມເຫັນຊີ້ນຳຂອງ ສະຫາຍເລຂາທິ ການໃຫຍ່ ສີຈິ້ນຜິງ ກ່ຽວກັບການຊຸກຍູ້ການສ້າງປະຊາຄົມຮ່ວມຊາຕາກຳລາວ-ຈີນ, ຍິນດີເສີມຂະຫຍາຍບົດບາດຂອງການພົວພັນລະຫວ່າງສອງພັກ ໃນການຊີ້ນຳນຳພາ ການພົວພັນລາວ-ຈີນທາງການເມືອງ, ຮັກສາການພົບປະລະຫວ່າງການນຳຂັ້ນສູງຂອງສອງ ພັກເປັນປະຈຳ, ເພີ່ມທະວີການແລກປ່ຽນບົດຮຽນເຊິ່ງກັນແລະກັນໃນດ້ານການກໍ່ສ້າງພັກ ແລະ ການປົກຄອງປະເທດ ກໍ່ຄືການຮ່ວມມືລະຫວ່າງລັດຖະບານໃນທຸກຂົງເຂດຕົວຈິງ, ເລັ່ງລັດ ຊຸກຍູ້ການຮ່ວມມືໃນໂຄງການໃຫຍ່ພາຍໃຕ້ຂອບ “ໜຶ່ງແລວໜຶ່ງເສັ້ນທາງ”, ຮັດແໜ້ນການ ປະສານສົມທົບກັນໃນວຽກງານສາກົນແລະພາກພື້ນ, ຮ່ວມກັນສ້າງປະຊາຄົມຮ່ວມຊາຕາກຳ ສັງຄົມນິຍົມລາວ-ຈີນທີ່ໝັ້ນຄົງ, ສ້າງຄວາມຜາສຸກໃຫ້ແກ່ປະຊາຊົນສອງປະເທດກໍ່ຄືພາກ ພື້ນແຫ່ງນີ້.
ນອກນີ້, ສອງຝ່າຍຍັງໄດ້ແຈ້ງສະພາບການກໍ່ສ້າງພັກແລະພັດທະນາຂອງປະເທດຕົນໃຫ້ກັນຊາບ. ສະຫາຍ ສີຈິ້ນຜິງ ໄດ້ຊົມເຊີຍຕໍ່ຜົນງານທີ່ສູນກາງພັກປະຊາຊົນປະຕິວັດລາວທີ່ນຳພາໂດຍສະຫາຍເລຂາທິການໃຫຍ່ບຸນຍັງ ວໍລະຈິດ ທີ່ໄດ້ຮັບແລະມີຄວາມສາມັກຄີນຳພາປະຊາຊົນ ທົ່ວປະເທດລາວ ນັບແຕ່ກອງປະຊຸມໃຫຍ່ຄັ້ງທີ 10 ຂອງພັກປະຊາຊົນປະຕິວັດລາວເປັນຕົ້ນມາ, ທັງໄດ້ແນະນຳຜົນງານແລະ ບົດຮຽນທີ່ຈີນໄດ້ຮັບ ນັບແຕ່ດຳເນີນການປະຕິຮູບແລະໄຂປະຕູ ສູ່ພາຍນອກເປັນຕົ້ນມາ, ໂດຍເນັ້ນວ່າ, ຈີນຈະຊຸກຍູ້ການເປີດປະຕູຕໍ່ພາຍນອກໃຫ້ກ້າວເຖິງ ລະດັບສູງກວ່າເກົ່າດ້ວຍການກະທຳຕົວຈິງ ເພື່ອປະກອບສ່ວນເຂົ້າໃນຄວາມຈະເລີນຮຸ່ງເຮືອງ ແລະການພັດທະນາຂອງອາຊີກໍ່ຄືຂອງໂລກໃຫ້ຫຼາຍກວ່າເກົ່າ.
ສະຫາຍ ບຸນຍັງ ກ່າວວ່າ, ພາຍໃຕ້ການນຳພາຂອງສູນກາງພັກກອມມູນິດຈີນທີ່ມີສະຫາຍ ສີຈິ້ນຜິງ ເປັນແກນກາງ, ເສດຖະກິດຈີນພັດທະນາ, ສັງຄົມມີຄວາມກົມກຽວກັນ, ພາລະກິດ ປະຕິຮູບແລະໄຂປະຕູສູ່ພາຍນອກ ແລະວຽກງານສ້າງສັງຄົມທີ່ອີ່ມໜຳສຳລານຢ່າງຮອບດ້ານ ພວມໄດ້ຮັບໝາກຜົນອັນໃໝ່, ແລະໄດ້ເສີມຂະຫຍາຍບົດບາດສຳຄັນໃນວຽກງານສາກົນແລະ ພາກພື້ນ, ໄດ້ປະກອບ ສ່ວນອັນພົ້ນເດັ່ນເພື່ອສັນຕິພາບແລະການພັດທະນາຂອງອາຊີຕາເວັນ ອອກ ກໍ່ຄືຂອງໂລກ. ລາວສະແດງຄວາມຂອບອົກຂອບໃຈຢ່າງຈິງໃຈຕໍ່ຈີນທີ່ໄດ້ໃຫ້ການ ສະໜັບສະໜູນແລະຊ່ວຍເຫຼືອເປັນເວລາດົນນານມານີ້.
ຫຼັງການພົບປະເຈລະຈາ, ປະມຸກລັດສອງປະເທດ ໄດ້ຮ່ວມກັນເປັນສັກຂີພິຍານໃນພິທີ ເຊັນເອກະສານການຮ່ວມມືທີ່ກ່ຽວຂ້ອງລະຫວ່າງສອງຝ່າຍ.